Diari Oficial de la Generalitat Valenciana


Sumari del DOGV 3991, del 03-05-2001 (2001/3294)

RESOLUCIÓ de 5 de març de 2001, del conseller d'Obres Públiques, Urbanisme i Transports, per la qual s'aprova definitivament el pla especial per al desenvolupament de l'equipament privat temple parroquial San Pascual, al municipi d'Elda.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3294


Data del document
:   05-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Elda
    * pla d'urbanisme

RESOLUCIÓ de 5 de març de 2001, del conseller d'Obres Públiques, Urbanisme i Transports, per la qual s'aprova definitivament el pla especial per al desenvolupament de l'equipament privat temple parroquial San Pascual, al municipi d'Elda. [2001/3294]
  
Vist l'expedient relatiu al pla especial per al desenvolupament de l'equipament privat del temple parroquial de San Pascual, al municipi d'Elda (Alacant), i de conformitat amb els següents:
  
Antecedents de fet
  
Primer
  
Mitjançant acord del ple de l'Ajuntament del dia 10 de maig de 2000, el projecte de modificació es va sotmetre a informació pública durant 20 dies, amb publicació d'anunci en el Diari Oficial de la Generalitat Valenciana núm. 3.768, de 9 de juny de 2000, i en el diari La Verdad de 26 de maig del mateix any. Després del pertinent període d'exposició pública, en el qual no es van presentar al·legacions, es va aprovar, provisionalment, pel mateix òrgan, el dia 20 de juliol de 2000.
  
El document té entrada en el Servei Territorial d'Urbanisme el 7 de setembre de 2000. El 27 de novembre del mateix any es comunica a l'Ajuntament l'existència de certes deficiències, les quals són esmenades mitjançant la presentació de nova documentació que té entrada en aquelles dependències el 21 de desembre del mateix any.
  
Segon
  
La documentació està integrada per memòria informativa i justificativa i plans d'informació i ordenació.
  
Tercer
  
La Comissió Territorial d'Urbanisme, en sessió del dia 24 de gener de 2000, va acordar informar favorablement el pla especial per al desenvolupament de l'equipament privat del temple parroquial de San Pascual, al municipi d'Elda, i es proposa el conseller l'aprovació definitiva de l'expedient de referència.
  
Fonaments de dret
  
Primer
  
La tramitació del pla especial es considera correcta, de conformitat amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa d'acord amb els articles 27 de la LRAU i 91 del seu Reglament de Planejament quant als documents que la integren.
  
Tercer
  
L'objecte de l'expedient és permetre l'equipament privat del temple de San Pascual en un sòl classificat en el pla general com a e4, equipament sociocultural i assistencial públic del municipi. Possibilitat que es regula en el vigent Pla General d'Ordenació Urbana, el qual, en el paràgraf segon de l'article 2, del capítol 5 del Títol II, diu: ?Podrà autoritzar-se l'establiment d'equipaments privats de nova creació en sòl classificat d'equipament. L'autorització comportarà la presentació d'un pla especial que concrete l'ús, edificis i instal·lacions necessàries, i les condicions de la seua implantació?.
  
La modificació núm. 43, aprovada definitivament per Resolució del conseller el 25 d'octubre de 2000, incloïa la qualificació d'equipament e4 de la mitat de l'illa delimitada pels carrers del Pare Rodes, de Gregorio Marañón, de Miguel Servet i de l'avinguda de Ronda, i queden qualificats amb aquesta clau 1.912 m² de sòl. La consideració tecnicojurídica tercera de la citada resolució advertia a l'Ajuntament ?que quan la implantació de l'ús dotacional tinga el caràcter de privat com és el cas present, per a la implantació d'una església, s'haurà d'autoritzar mitjançant la redacció d'un pla especial, que concrete l'ús, els edificis i les instal·lacions necessàries segons l'article 2 del capítol V de la seua mateixa normativa?.
  
D'acord amb l'anterior, el pla especial defineix el seu àmbit, i els seus límits són pel nord el carrer Doctor Marañón, pel sud la zona verda, per l'est el carrer de Miguel Servet i per l'oest el carrer del Pare Rodes. L'ús és el de temple parroquial, i els paràmetres que fixa són: superfície de solar, 1.912 m²; superfície màxima d'ocupació, 1.147 m²; superfície màxima de sostre, 2.868 m², i alçària màxima 18 m.
  
Encara que l'edifici té una edificabilitat màxima de 2.868 m² de sostre, aquests no suposen increment d'aprofitament lucratiu, ja que es dedueix de l'expedient, ja que, per ser el sòl de l'equipament de domini i ús públic, el temple -equipament privat(s'autoritzarà mitjançant concessió administrativa tal com disposa la legislació aplicable.
  
Quart
  
L'instrument de planejament elegit és l'adequat per al fi perseguit, en estar així arreplegat en el Pla General vigent en el municipi. La modificació que s'examina suposa la introducció d'alteracions en l'ordenació detallada del sòl urbà. Els aspectes de l'ordenació detallada que s'alteren no incideixen en un model territorial superior, per la qual cosa la intervenció de la Conselleria es limita a un mer control de la legalitat, tal com es desprén de l'article 40.1 de la LRAU. D'acord amb el que establix el dit article, es considera que les determinacions contingudes en la documentació són correctes.
  
Cinqué
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que disposa l'article 39 de la LRAU, per remissió de la disposició transitòria primera, apartat 2 del text legal citat, en relació amb els articles 6.D, 9.1, i 10.A del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
1. Informar favorablement el pla especial per al desenvolupament de l'equipament privat temple parroquial San Pascual, al municipi d'Elda.
  
2. Aprovar definitivament el pla especial per al desenvolupament de l'equipament privat temple parroquial San Pascual, en el municipi d'Elda.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciós Administratiu, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 5 de març de 2001.- El conseller d'Obres Públiques, Urbanisme i Transports: José Ramón García Antón.